**การบริหารจัดการโรงเรียนพระปริยัติธรรมของวัดโมลีโลกยาราม**

**สังกัดสำนักงานพระพุทธศาสนาแห่งชาติ**

**EDUCATIONAL ADMINISTRATION OF PHRAPARIYATTIDHAMMA**

**OF WATMOLEELOKKAYARAM SCHOOL**

**NATIONAL OFFICE OF BUDDHISM**

พระมหาสนธยา รินชารี

นักศึกษาหลักสูตรครุศาตรมหาบัณฑิต สาขาวิชาการบริหารการศึกษา ปีการศึกษา 2557

มหาวิทยาลัยราชภัฏบ้านสมเด็จเจ้าพระยา

**บทคัดย่อ**

 การวิจัยครั้งนี้มีวัตถุประสงค์เพื่อศึกษาระดับการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ ใน 4 ด้าน กลุ่มตัวอย่างที่ใช้ในการวิจัยครั้งนี้ ได้แก่ ผู้บริหาร ครู และนักเรียน ของวัดโมลีโลกยาราม สังกัดสำนักงานพระพุทธศาสนาแห่งชาติ จำนวน 132 รูป เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัยพบว่า การบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ โดยภาพรวมอยู่ในระดับปานกลาง เมื่อพิจารณาค่าเฉลี่ยเรียงตามลำดับดังนี้ ด้านการบริหารงานวิชาการ มีค่าเฉลี่ยสูงสุด รองลงมาคือ ด้านการบริหารงานบุคคล และด้านการบริหารงานทั่วไป มีค่าเฉลี่ยต่ำสุด

**คำสำคัญ**:การบริหารจัดการโรงเรียน,การบริหารจัดการโรงเรียนพระปริยัติธรรม.

**ABSTRACT**

 The purposes of this research were studying to the level of Educational Administration of Phrapariyattidhamma of Watmolylokkayaram School, National Office of Buddhism in 4 sides. Representative sample used in this research including administrators, teachers and students of Watmolylokkayaram, National Office of Buddhism by using 132 people. The instrument used in this research was a questionnaire about 5-level scale and checklist. Statistics for analysis of data are percentage, mean and standard deviation

 กThe results found that : Educational Administration of Phrapariyattidhamma of Watmolylokkayaram National Office Of Buddhism as a whole was at the moderate level. When considering in the average as following 1) The Academic Administration was highest average value, followed by the administration and General administrative had the lowest average.

 Keywords: Educational Administration of Phrapariyattidhamma

**บทนำ**

 ระบบการจัดการศึกษาของพระสงฆ์ไทยในปัจจุบันนี้ เป็นไปตามพระราชบัญญัติคณะสงฆ์พ.ศ.2505 แก้ไขเพิ่มเติมโดยพระราชบัญญัติคณะสงฆ์ (ฉบับที่ 2) พ.ศ.2535 และพระราชบัญญัติกำหนดวิทยฐานะผู้สำเร็จวิชาการพระพุทธศาสนา พ.ศ.2527 พระราชบัญญัติกำหนดวิทยฐานะผู้สำเร็จวิชาการพระพุทธศาสนา (ฉบับที่ 2 ) พ.ศ.2540 การศึกษาที่คณะสงฆ์จัดให้พระภิกษุสามเณรได้ศึกษามี 4 ประเภท คือ (1) การศึกษาพระปริยัติธรรม แผนกบาลี มี 8 ชั้น ได้แก่ ประโยค 1-2 และประโยค ป.ธ.3, 4, 5, 6, 7, 8, 9 (2) การศึกษาพระปริยัติธรรม แผนกธรรม มี 3 ชั้น ได้แก่ นักธรรมชั้นตรี นักธรรมชั้นโท และนักธรรมชั้นเอก (3) การศึกษาพระปริยัติธรรม กลุ่มวิชาภาษาบาลี 6 หน่วยกิต ได้แก่ วิชาแต่งแปลบาลี วิชาวรรณคดีบาลี และวิชาบาลีไวยากรณ์ชั้นสูง และกลุ่มวิชาแผนกสามัญศึกษา จัดการเรียนตามหลักสูตรการศึกษาขั้นพื้นฐาน พุทธศักราช 2544 ของกระทรวงศึกษาธิการ โดยมีวิชาแกนพระพุทธศาสนาเป็นวิชาบังคับ 36 (4) การศึกษาในมหาวิทยาลัยสงฆ์ 2 แห่ง คือ มหาวิทยาลัยมหาจุฬาลงกรณ์ราชวิทยาลัย และมหาวิทยาลัยมหามกุฏราชวิทยาลัย ซึ่งกำหนดให้นิสิตทุกคณะต้องศึกษาวิชาแกนพระพุทธศาสนา จำนวน 30 หน่วยกิต ประกอบด้วยพระพุทธศาสนา 24 หน่วยกิต เช่น แต่งแปลบาลี วรรณคดีบาลี พระไตรปิฎกศึกษา พระวินัยปิฎก พระสุตตันตปิฎกพระอภิธรรมปิฎก ธรรมภาคปฏิบัติ 1-7 ธรรมะภาคภาษาอังกฤษ เป็นต้น

การศึกษาของคณะสงฆ์ประกอบด้วยการศึกษาสามขั้นตอน คือ ขั้นปริยัติ ขั้นปฏิบัติและขั้นปฏิเวธ การศึกษาขั้นปริยัติเป็นการศึกษาทางทฤษฎีเพื่อศึกษาพระธรรมวินัยให้มีความรู้พื้นฐานเกี่ยวกับพระพุทธวจนะ และพระธรรมคำสั่งสอนขององค์สมเด็จพระสัมมาสัมพุทธเจ้า (มาณพ พลไพรินทร์ 2535: น.1 ) ในอดีตการศึกษาพระปริยัติธรรมมิได้จัดเป็นรูปแบบของโรงเรียนแต่จัดการเรียนการสอนภายในวัด ดังนั้นวัดจึงเป็นศูนย์กลางของการศึกษาปริยัติธรรม และถือเป็นศาสนกิจอย่างหนึ่งที่พระภิกษุสามเณรจะต้องศึกษา และนำ ความรู้นั้นถ่ายทอดให้กับประชาชน(พระราชวชิรดิลก 2543: 1)หน่วยกิต ได้แก่ พุทธประวัติ ภาษาบาลี ธรรมวินัย และวินัยบัญญัติ ในระดับมัธยมศึกษาตอนต้น และในระดับมัธยมศึกษาตอนปลาย 21 หน่วยกิต รวมเป็น 57 หน่วยกิต ปัจจุบันมีพระภิกษุสามเณรที่กำลังเรียนหลักสูตรพระปริยัติธรรม ทั่วประเทศเป็นจำนวนมาก แต่เมื่อพิจารณาผลสัมฤทธิ์ทางการเรียนของนักเรียน จากผลการสอบสนามหลวงทั้งในส่วนกลางและส่วนภูมิภาค พบว่า ในการสอบแต่ละปีนั้น นักเรียนขาดสอบ และสอบตกกันเป็นจำนวนมาก ซึ่งสิ่งเหล่านี้ นอกจากจะแสดงให้เห็นถึงความสูญเปล่าทางการศึกษาแล้ว ยังเป็นการแสดงถึงการขาดประสิทธิภาพในการจัดการศึกษา ซึ่งหากเป็นเช่นนี้ต่อไป พระภิกษุสามเณรที่มีความรู้ความสามารถที่จะสืบทอดอายุพระพุทธศาสนาคงจะหมดลงเรื่อยๆ และทำให้ขาดบุคลากรของศาสนาที่จะทำหน้าที่หลักธรรมเผยแผ่ เพื่อความสันติสุขของประชาชนและสังคมอันจะส่งผลให้พุทธศาสนาเสื่อมสลายหายไปในที่สุด

ระบบการบริหารการศึกษาของคณะสงฆ์ไม่ชัดเจนเท่าที่ควร ถึงแม้ว่าจะมีสภาการศึกษาของคณะสงฆ์และองค์กรอื่นๆที่คณะสงฆ์ตั้งขึ้นมา เช่น กองธรรมสนามหลวง เป็นต้นพร้อมทั้งเจ้าคณะ พระสังฆาธิการทุกระดับที่คอยควบคุม และส่งเสริมการศึกษาของสงฆ์โดยตรง ก็ตามแต่ก็ไม่มีบทบาทเท่าที่ควร ดังจะเห็นได้จากประชุมสัมมนาเจ้าคณะภาคทั่วประเทศ เมื่อ พ.ศ.2538 ได้สรุปปัญหาและอุปสรรคทางด้าน การศาสนศึกษาไว้ว่าการศึกษาพระปริยัติธรรม แผนกธรรม-บาลี ทั่วทุกภาคประสบปัญหาต่างๆ ดังต่อไปนี้ 1. จำนวนนักเรียนมีแนวโน้มลดลง บางแห่งแทบจะหาผู้เรียนไม่ได้ เพราะผู้บวชน้อยลงหรือพระภิกษุสามเณรส่วนใหญ่มุ่งสนใจเรียนทางโลกประกอบกับทั้งครูและนักเรียนมีทัศนคติที่ไม่ดีต่อการศึกษาแผนกธรรม-บาลี เพราะไม่เห็นความสำคัญในการนำไปใช้ประโยชน์หลังลาสิกขา 2. การจัดการศึกษาไม่เป็นระบบ หลักสูตร วิธีการเรียนการสอนและวัดผลไม่เหมาะสมกับยุคสมัย มุ่งเฉพาะพระภิกษุ สามเณร โดยละเลยเยาวชนและพุทธศาสนิกชนทั่วไป 3. การขาดครูสอนประกอบกับครูสอนพระปริยัติธรรมไม่มีตำแหน่งทางการปกครองและไม่ได้รับกาพิจารณาตั้งและเลื่อนสมณศักดิ์เท่าที่ควร รวมทั้งได้ค่าตอบแทนไม่เหมาะสมและขาดการพัฒนาอย่างต่อเนื่อง 4. ขาดอุปกรณ์การเรียนการสอน 5. ขาดแคลนงบประมาณการจัดการศึกษา รวมทั้งขาดความพร้อมในการจัดตั้งกองทุนการศึกษา 6. การวัดผลสอบธรรมศึกษาแบบอัตนัยไม่เหมาะสมกับเด็กควรเปลี่ยนแปลงเป็นปรนัย

วัดโมลีโลกยารามสังกัดสำนักงานพระพุทธศาสนาแห่งชาติเป็นอีกสำนักเรียนหนึ่งที่ส่งเสริม และจัดการการศึกษาพระปริยัติธรรมอย่างจริงจัง ก็พบปัญหา การจัดการศึกษาพระปริยัติธรรมมีปัญหาอุปสรรค 4 ด้านใหญ่ๆ ด้วยกันคือ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป เช่น หนังสือ ตำราประกอบการเรียน สื่ออุปกรณ์การเรียนการสอนไม่เพียงพอ และอาคารสถานที่ไม่เพียงพอ ไม่ถูกสุขลักษณะ ไม่เอื้อต่อการเรียนรู้ และระบบการเรียนการสอนพระปริยัติธรรมของพระสงฆ์ ไม่มีการพัฒนา เดิมเคยมีอยู่อย่างไร ก็ยังสอนกันแบบเดิม ครูผู้สอนไม่ได้รับการฝึกให้ทำหน้าที่ครูสอนอย่างถูกต้อง ซึ่งก็อาจทำให้การปฏิบัติงานในแต่ละด้านไม่ได้ประสิทธิผลเท่าที่ควร รวมไปถึงเรื่องงบประมาณ ซึ่งทางวัดเองก็ได้รับงบประมาณมาจากหน่วยงานต่างๆ แต่ไม่มีการบริหารจัดการให้เหมาะสมกับกิจกรรมในวัด จึงทำให้การดำเนินงานแต่ละฝ่ายไม่ประสบผลสำเร็จตามที่ตั้งไว้

จากสภาพปัญหาดังกล่าว นับได้ว่าเป็นอุปสรรคสำคัญอย่างยิ่งต่อการบริหารจัดการโรงเรียนพระปริยัติธรรม ผู้วิจัยจึงได้สนใจศึกษาการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ เพื่อให้ผู้มีหน้าที่ในการจัดการศึกษาพระปริยัติธรรมในด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป ตลอดถึงผู้ที่เกี่ยวข้อง ได้นำข้อมูลที่ได้จากการวิจัยครั้งนี้ไปใช้เป็นแนวทางในการพัฒนาปรับปรุงการดำเนินจัดการเรียนการสอนพระปริยัติธรรมแผนกบาลีให้มีประสิทธิภาพยิ่งขึ้น

 **วัตถุประสงค์ของการวิจัย**

 เพื่อศึกษาระดับการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ

**วิธีการดำเนินการวิจัย**

ในการวิจัยเรื่อง การบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ ผู้วิจัยได้ดำเนินการตามขั้นตอนดังนี้

 1. ประชากรที่ใช้ในการวิจัยครั้งนี้ ได้แก่ ผู้บริหาร ครู และนักเรียน ของโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ จำนวน 200 รูป

 2. กลุ่มตัวอย่างที่ใช้ในการวิจัยครั้งนี้ ได้แก่ ผู้บริหาร ครู และนักเรียน ของโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ จำนวน 132 รูป โดยใช้ตารางกำหนดขนาดกลุ่มตัวอย่างของ เครซี่ และมอร์แกน (Krejcie & Morgan, 1970, p. 608) และใช้การสุ่มอย่างง่าย

**เครื่องมือที่ใช้ในการวิจัย**

เครื่องมือที่ใช้ในการศึกษาวิจัยครั้งนี้ ผู้วิจัยใช้แบบสอบถามที่สร้างขึ้นและพัฒนามาจากเนื้อหา ทฤษฎีและงานวิจัยที่เกี่ยวข้อง เพื่อศึกษาการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ ใน 4 ด้าน คือ 1. ด้านการบริหารงานวิชาการ 2. ด้านการบริหารงานงบประมาณ 3. ด้านการบริหารงานบุคคล 4. ด้านการบริหารงานทั่วไป โดยแบ่งออกเป็น 3 ตอน ได้แก่

ตอนที่ 1 สอบถามข้อมูลทั่วไปของผู้ตอบแบบสอบถาม ประกอบด้วย อายุ พรรษา วุฒิการศึกษาทางธรรม วุฒิการศึกษาทางโลก ตำแหน่งหน้าที่

ตอนที่ 2 สอบถามเกี่ยวกับการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ ใน 4 ด้าน ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป มีสภาพเป็นแบบสอบถามมาตราส่วนประมาณค่า โดยแบ่งระดับการดำเนินงานออกเป็น 5 ระดับ ดังนี้

เกณฑ์ในการแปลค่าเฉลี่ย ในข้อที่ 2 และข้อที่3 คือ

5 หมายถึง มีการบริหารจัดการมากที่สุด

4 หมายถึง มีการบริหารจัดการมาก

3 หมายถึง มีการบริหารจัดการปานกลาง

2 หมายถึง มีการบริหารจัดการน้อย

1 หมายถึง มีการบริหารจัดการน้อยที่สุด

ตอนที่ 3 แบบสอบถามปลายเปิดเกี่ยวกับสภาพปัญหา อุปสรรค และข้อเสนอแนะในการบริหารจัดการโรงเรียนพระปริยัติธรรมใน 4 ด้าน ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป

**วิธีเก็บรวบรวมข้อมูล**

การเก็บรวบรวมข้อมูลผู้วิจัยได้ดำเนินการดังนี้

 1. นำหนังสือจากคณะบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้อำนวยการโรงเรียน/หน่วยงาน ที่เกี่ยวข้องในโรงเรียนพระปริยัติธรรมของวัดโมลีโลกยาราม เพื่อแจกแบบสอบถามให้แก่ประชากร/กลุ่มตัวอย่าง 132 ฉบับ เพื่อเก็บรวบรวมข้อมูลการบริหารจัดการโรงเรียนพระปริยัติธรรม 132 ฉบับ

2. การวิจัยเอกสาร โดยผู้วิจัยได้ศึกษา ค้นคว้ารวบรวมข้อมูลมาจากหนังสือ เอกสาร บทความวิจัย ข่าวสารและงานวิจัยที่เกี่ยวข้องต่างๆ ซึ่งเกี่ยวกับการดำเนินงานการจัดการศึกษาพระปริยัติธรรม

 3. การวิจัยภาคสนาม โดยผู้วิจัยได้ศึกษา ค้นคว้ารวบรวมข้อมูลมาจากแบบสอบถามปลายปิดและปลายเปิดที่ได้กำหนดขึ้น

**สถิติที่ใช้ในการวิเคราะห์ข้อมูล**

ในการวิเคราะห์ข้อมูลครั้งนี้ ผู้วิจัยได้เก็บรวบรวมข้อมูลและวิเคราะห์ข้อมูล โดยการนำคะแนนที่ได้จากการตอบแบบสอบถามมาทำการวิเคราะห์ข้อมูล ด้วยโปรแกรมสำเร็จรูปที่ประมวลผลด้วยคอมพิวเตอร์ ซึ่งก็สามารถนำการเสนอการวิเคราะห์ข้อมูลและสถิติที่ใช้ในการวิเคราะห์ข้อมูล ดังนี้

1. วิเคราะห์ข้อมูลทั่วไปของผู้ตอบแบบสอบถามโดยใช้ค่าร้อยละ

2.วิเคราะห์การบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ โดยใช้ค่าเฉลี่ย และส่วนเบี่ยงเบนมาตรฐาน

 เกณฑ์ในการแปลความหมายของค่าเฉลี่ย มีดังนี้ (บุญชุม ศรีสะอาด, 2543:น. 100-103)

 ค่าเฉลี่ย 1.00-1.80 หมายถึง มีการบริหารจัดการอยู่ในระดับน้อยที่สุด

 ค่าเฉลี่ย 1.81-2.60 หมายถึง มีการบริหารจัดการอยู่ในระดับน้อย

 ค่าเฉลี่ย 2.61-3.40 หมายถึง มีการบริหารจัดการอยู่ในระดับปานกลาง

 ค่าเฉลี่ย 3.41-4.20 หมายถึง มีการบริหารจัดการอยู่ในระดับมาก

 ค่าเฉลี่ย 4.21-5.00 หมายถึง มีการบริหารจัดการอยู่ในระดับมากที่สุด

**ผลการวิจัย**

ผลการวิจัยเรื่องการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติพบว่า โดยภาพรวมทั้ง 4 ด้าน อยู่ในระดับปานกลาง เมื่อพิจารณาเป็นรายด้าน พบว่า ด้านการบริหารงานวิชาการ มีค่าเฉลี่ยสูงสุด รองลงมาคือ ด้านการบริหารงานบุคคล ส่วนด้านการบริหารงานทั่วไป มีค่าเฉลี่ยต่ำสุด

 โดยผลการวิจัยในแต่ละด้าน ผู้วิจัยสรุปผลดังนี้

 **1. ด้านการบริหารงานวิชาการ** โดยรวมอยู่ในระดับมาก เมื่อพิจารณาเป็นรายข้อ พบว่า มีการวัดผล และประเมินผลการเรียนการสอนก่อนสอบประจำปี มีค่าเฉลี่ยสูงสุด รองลงมาคือ มีการวางแผนงานเกี่ยวกับงานวิชาการอย่างชัดเจน ส่วนมีการจัดพิมพ์เผยแผ่ผลงานทางวิชาการ มีค่าเฉลี่ยต่ำสุด

 **2. ด้านการบริหารงบประมาณ** โดยรวมอยู่ในระดับปานกลาง เมื่อพิจารณาเป็นรายข้อ พบว่า มีการสนับสนุนทุนการศึกษาแก่ผู้มีผลการเรียนดีอย่างเหมาะสม มีค่าเฉลี่ยสูงสุด รองลงมา คือ มีการจัดซื้อพัสดุอุปกรณ์ที่เกี่ยวกับการเรียนการสอนอย่างเพียงพอ ส่วนการที่ครู บุคลากร นักเรียน มีส่วนร่วมในการจัดทำแผนการใช้งบประมาณมีค่าเฉลี่ยต่ำสุด

 **3. ด้านการบริหารงานบุคคล** โดยรวมอยู่ในระดับมาก เมื่อพิจารณาเป็นรายข้อ พบว่า มีการกำหนดมาตรฐานของผู้บริหารและครูผู้สอนและจัดครูสอนได้อย่างเหมาะสมกับวิชาเรียน มีค่าเฉลี่ยสูงสุดเท่ากัน รองลงมาคือ การส่งเสริมสนับสนุนให้ครูผู้สอนได้รับการพัฒนาทางการศึกษาอย่างต่อเนื่อง ส่วนมีการจัดสวัสดิการสำหรับครูผู้สอน นักเรียนและบุคลากรอย่างเหมาะสม มีค่าเฉลี่ยต่ำสุด

 **4. ด้านการบริหารงานทั่วไป** โดยรวมอยู่ในระดับปานกลาง เมื่อพิจารณาเป็นรายข้อ พบว่ามีการดูแล และปรับปรุง สภาพแวดล้อมภายในวัดได้อย่างเหมาะสมมีค่าเฉลี่ยสูงสุด รองลงมาคือ เปิดโอกาสให้ชุมชนได้มีส่วนร่วมในการจัดกิจกรรมที่สำคัญๆ ประจำปี ส่วนมีสถานที่เรียนเพียงพอ และมีบรรยากาศที่เอื้อต่อการจัดการเรียนการสอน มีค่าเฉลี่ยต่ำสุด

**อภิปรายผล**

 จากผลการวิจัยเรื่อง การบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ ซึ่งประกอบด้วยองค์ประกอบ 4 ด้านคือ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป พบว่าโดยรวมอยู่ในระดับปานกลาง ทั้งนี้อาจเป็นเพราะว่าโรงเรียนได้เอาใจใส่ในการบริหารจัดการโรงเรียนพระปริยัติธรรมอย่างจริงจัง มีการพัฒนารูปแบบการบริหารจัดการให้เป็นรูปธรรมอยู่เป็นประจำ โดยได้ศึกษาข้อมูลเกี่ยวกับการบริหารจัดการในสื่อต่างๆเพื่อนำมาปรับใช้ให้เหมาะในโรงเรียน ซึ่งสอดคล้องกับ พระมหาบัณฑิต ปณฺฑิตเมธี (ชริทนร์) (2553) ที่ได้ศึกษาวิจัยเรื่อง การบริหารสำนักเรียนพระปริยัติธรรม แผนกบาลี กรุงเทพมหานคร ผลการวิจัยพบว่า โดยรวมอยู่ในระดับปานกลาง กล่าวคือ มีสภาพการบริหารจัดการที่พอใช้ค่อนข้างดี โดยแต่ละด้านมีผลการศึกษาที่เกี่ยวข้องดังนี้ 1) ด้านสภาพทั่วไปของสำนักเรียน โดยภาพรวมอยู่ในระดับดีมาก แต่เมื่อพิจารณาเป็นรายข้อพบว่า การจัดห้องเรียนเพื่อส่งเสริมและเป็นแรงกระตุ้นในการเรียน ค่าเฉลี่ยอยู่ในระดับมากสุด ส่วนบรรยากาศความสงบเงียบรอบ ๆ สำนักเรียน มีค่าเฉลี่ยน้อยสุด 2) ด้านหลักสูตรโดยภาพรวมอยู่ในระดับปานกลาง โดยผู้บริหาร อาจารย์ใหญ่ และครูผู้สอนทราบวัตถุประสงค์ของหลักสูตร มีค่าเฉลี่ยอยู่ในระดับมากสุด ส่วนความยืดหยุ่นของหลักสูตร มีค่าเฉลี่ยน้อยสุด 3) ด้านกิจกรรมการเรียนการสอน โดยรวมอยู่ในระดับมากสุด โดยการจัดอบรมเชิงปฏิบัติการให้กับครู มีค่าเฉลี่ยอยู่ในระดับมากสุด ส่วนการจัดกิจกรรมที่หลากหลายของครูผู้สอน มีค่าเฉลี่ยน้อยสุด 4) ด้านสื่อการเรียนการสอน โดยรวมอยู่ในระดับปานกลาง โดยการใช้สื่อให้เหมาะสมกับเนื้อหาวิชาที่สอน มีค่าเฉลี่ยอยู่ในระดับมากสุด ส่วนการอบรมการใช้สื่อให้กับครูผู้สอนมีค่าเฉลี่ยอยู่ในระดับน้อยสุด 5) ด้านการสอบและประเมินผล โดยรวมอยู่ในระดับปานกลาง โดยความเหมาะสมของการจัดสนามสอบมีค่าเฉลี่ยอยู่ในระดับมากสุด ส่วนสำนักงานแม่กองบาลีสนามหลวงควรเปลี่ยนแปลงวิธีการสอบและประเมินผลใหม่ อยู่ในระดับน้อยสุด ซึ่งผลการวิจัยดังกล่าวสะท้อนให้เห็นว่า การบริหารสำนักเรียนพระปริยัติธรรม แผนกบาลีในเขตกรุงเทพมหานคร มีสภาพการณ์ที่พอใช้ โดยมีกิจกรรมการเรียนการสอน และสภาพทั่วไปที่ดีแต่ด้านหลักสูตร ด้านสื่อการเรียนการสอน และด้านการสอบและประเมินผลยังอยู่ในระดับปานกลาง (3) การเปรียบเทียบความคิดเห็น จำแนกตามตำแหน่ง พบว่า ตำแหน่งหน้าที่ที่แตกต่างกันส่งผลให้ผู้บริหาร อาจารย์ใหญ่ และครูผู้สอนมีความคิดเห็นแตกต่างกัน ในด้านสภาพทั่วไปของสำนักเรียน และด้านการสอบ และประเมินผล ส่วนด้านหลักสูตร ด้านกิจกรรมการเรียนการสอนและด้านสื่อการเรียนการสอนพบว่า ไม่แตกต่างกัน

 ส่วนผลการวิจัยเมื่อพิจารณาเป็นรายด้าน ผู้วิจัยอภิปรายผลในแต่ละด้านดังนี้

 1.ด้านการบริหารงานวิชาการ พบว่าโดยรวมอยู่ในระดับมาก ทั้งนี้อาจเป็นเพราะว่าวัดให้ความสำคัญกับงานวิชาการอย่างมาก และเป็นระบบ โดยมีการวางแผนการเรียนการสอน มีการพัฒนารูปแบบการเรียนการสอนให้เหมาะสมอยู่เป็นประจำ รวมไปถึงมีการจัดพิมพ์เผยแผ่งานวิชาการเกี่ยวกับการศึกษาอยู่จำมาก สอดคล้องกับพระมหาบุญเสริม ธมฺมทินฺโน (2554) ที่ได้ศึกษาวิจัยเรื่องปัจจัยและประสิทธิผลการบริหารงานวิชาการ โรงเรียนป้อมนาคราช สวาทยานนท์ สังกัดสำนักงานเขตพื้นที่การศึกษาสมุทรปราการ เขต 1 ผลการวิจัยพบว่าโดยรวมอยู่ในระดับ และเกือบทุกด้านมีการปฏิบัติอยู่ในระดับปานกลาง ยกเว้นด้านสภาพของโรงเรียน และด้านครูผู้สอนมีการปฏิบัติอยู่ในระดับมาก เมื่อพิจารณาเป็นรายด้าน พบว่าด้านสภาพทั่วไปของโรงเรียน ในเรื่องความพร้อมของโรงเรียน ประเด็นในการจัดโครงสร้างการบริหารโรงเรียน โดยให้บุคลากรทุกฝ่ายได้มีส่วนร่วมรับผิดชอบมีการปฏิบัติอยู่ในระดับมาก และการจัดแหล่งเรียนรู้เพื่อสนับสนุนการบริหารงานวิชาการ การจัดเตรียมสื่ออุปกรณ์ การกำหนดนโยบายพัฒนางานวิชาการ และการกำหนดระเบียบปฏิบัติ และคู่มือการปฏิบัติงานวิชาการมีการปฏิบัติอยู่ในระดับมาก นอกนั้นมีการปฏิบัติอยู่ในระดับปานกลาง ในด้านผู้บริหาร ประเด็นการมีวิสัยทัศน์ทางการบริหาร การมีความรับผิดชอบเสียสละเพื่อพัฒนางานวิชาการ มีการปฏิบัติอยู่ในระดับมาก ด้านครูผู้สอน แทบทุกประเด็นมีการปฏิบัติอยู่ในระดับมาก โดยภาพรวมแล้วด้านครูผู้สอนมีการปฏิบัติอยู่ในระดับมาก ด้านชุมชน ประเด็นการเปิดโอกาสให้สถานศึกษาใกล้เคียงได้เข้ามาใช้บริการด้านวิชาการของโรงเรียน มีการปฏิบัติในระดับมาก ด้านทรัพยากรโดยภาพรวมทุกประเด็นมีการปฏิบัติอยู่ในระดับปานกลางประสิทธิผลการบริหารงานวิชาการ พบว่า โดยภาพรวม และรายด้านเกือบทุกด้านมีการดำเนินงานอยู่ในระดับปานกลาง ยกเว้นด้านบริหารจัดการหลักสูตร และด้านจัดการเรียนการสอนที่มีการมีการดำเนินงานปรากฏตามเป้าหมาย มีการติดตามตรวจสอบ ประเมินผลการดำเนินงานตลอดทั้งมีการปรับปรุง และพัฒนาอย่างเป็นระบบและ ต่อเนื่อง อยู่ในระดับมาก ทั้งนี้อาจเนื่องมาจากโดยภาพรวมของการดำเนินงานเกี่ยวกับการบริหารงานวิชาการของโรงเรียน ได้จัดดำเนินการทุกเรื่องนับตั้งแต่การวางแผนวานวิชาการ การบริหารจัดการหลักสูตร การจัดการเรียนการสอน การนิเทศการศึกษา และการประเมินผลอย่างมีระบบแบบแผนและพัฒนาอย่างต่อเนื่องโดยเฉพาะอย่างยิ่งด้านบริหารจัดการหลักสูตร และด้านจัดการเรียนการสอน มีผลการดำเนินงานปรากฏตามเป้าหมาย มีการติดตามตรวจสอบ ประเมินผลการดำเนินงานตลอดทั้งมีการปรับปรุงและพัฒนาอย่างเป็นระบบและต่อเนื่อง โดยบุคลากรทุกฝ่ายในโรงเรียนมีการร่วมกันกำหนดกิจกรรมการเรียนการสอนเป็นลายลักษณ์อักษร และรับรู้เป็นแนวทางเดียวกัน นำมาปฏิบัติตลอดปีการศึกษา

2. ด้านการบริหารงานงบประมาณ พบว่าโดยรวมอยู่ในระดับปานกลาง ทั้งนี้อาจเป็นเพราะว่า โรงเรียนมีขนาดน้อย ไม่มีโบราณวัตถุมากเท่าไร จึงง่ายต่อการบริหารจัดการงบประมาณได้อย่างพอตัว โดยมีการวางแผน จัดทำบัญชี และตรวจสอบ ติดตามผลการใช้งบประมาณในการบริหารงานต่างๆอย่างชัดเจน ซึ่งสอดคล้องกับสร้อยวสันต์ ศรีคำแหง (2553) ได้ศึกษาเรื่อง “ การบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษาสุพรรณบุรี เขต 1 ผลการวิจัยพบว่าในภาพรวม ผู้บริหารสถานศึกษา มีความคิดเห็นต่อการบริหารงบประมาณอยู่ในระดับมาก เมื่อพิจารณาเป็นรายด้านพบว่า ผู้บริหารสถานศึกษา มีความคิดเห็นต่อการบริหารงบประมาณทุกด้านในระดับมาก โดยมีความคิดเห็นต่อการบริหารงบประมาณ ด้านการจัดระบบการจัดซื้อจัดจ้าง เป็นอันดับที่ 1 รองลงมาคือ ด้านการบริหารทางการเงินและการควบคุมงบประมาณ ด้านการวางแผนงบประมาณ และด้านการรายงานทางการเงินและผลการดำเนินงาน ตามลำดับ

 3.ด้านการบริหารงานบุคคล พบว่าโดยรวมอยู่ในระดับมาก ทั้งนี้อาจเป็นเพราะว่า โรงเรียนได้มีการบริหารจัดการบุคลากรอย่างเป็นระบบ โดยมีการกำหนดมาตรฐาน ความรู้ความสามารถของบุคลากร มีการส่งเสริม ยกย่องบุคลากรที่ปฏิบัติงานดี รวมไปถึงอบรม พัฒนาศักภาพของบุคลการอยู่เนื่องนิตย์ ซึ่งสอดคล้องกับสุภาวดี วาทีธรรมคุณ (2546) ได้ศึกษาเรื่อง “ การบริหารงานบุคคลในมหาวิทยาลัยในกำกับของรัฐตามความคิดเห็นของข้าราชการของมหาวิทยาลัยบูรพา ผลการวิจัยพบว่าโดยรวมอยู่ในระดับมาก แต่เมื่อพิจารณาเป็นรายด้าน ปรากฎว่าข้าราชการมีความเห็นด้วยอยู่ในระดับมาก เรียงลำดับคะแนนเฉลี่ยจากมากไปหาน้อย ได้แก่ ด้านพัฒนาบุคลากรด้านสิทธิประโยชน์ ด้านองค์กรบริหารงานบุคคล ด้านการประเมินบุคลากร ด้านการเข้าสู่ระบบ และด้านอัตราเงินเดือน-ค่าตอบแทน และมีความเห็นในระดับปานกลางเพียงด้านเดียว คือ ด้านสถานภาพของบุคลากร 2. การเปรียบเทียบความคิดเห็นในการบริหารงานบุคคลในมหาวิทยาลัยในกำกับของรัฐของข้าราชการ ของมหาวิทยาลัยบูรพา จำแนกตามประเภทของข้าราชการ และประสบการณ์ในการทำงานปรากฎผลดังนี้ 2.1 เปรียบเทียบความคิดเห็นในการบริหารงานบุคคลในมหาวิทยาลัยในกำกับของรัฐ ตามความคิดเห็นของข้าราชการของมหาวิทยาลัยบูรพา จำแนกตามประเภทของข้าราชการสาย ก สาย ข สาย ค โดยภาพรวมและรายด้านแตกต่างกันอย่างไม่มีนัยสำคัญ ยกเว้นด้านอัตราเงินเดือน-ค่าตอบแทน ข้าราชการสาย ก กับ สาย ข แตกต่างกันอย่างมีนัยสำคัญทางสถิติ (p<.05) โดยข้าราชการสาย ก มีความคิดเห็นมากกว่าสาย ข 2.2 เปรียบเทียบความคิดเห็นในการบริหารงานบุคคลในมหาวิทยาลัยในกำกับของรัฐ ตามความคิดเห็นของข้าราชการของมหาวิทยาลัยบูรพา จำแนกตามกลุ่มสาขาวิชาของข้าราชการ กลุ่มวิทยาศาสตร์และเทคโนโลยี กลุ่มมนุษยศาสตร์และสังคมศาสตร์ กลุ่มวิทยาศาสตร์สุขภาพ กลุ่มสนับสนุนวิชาการหรืองานบริการ โดยภาพรวมและรายด้าน แตกต่างกันอย่างมีนัยสำคัญทางสถิติ (p < .05) ยกเว้นด้านสิทธิประโยชน์มีความคิดเห็นแตกต่างกันอย่างไม่มีนัยสำคัญ 2.3 ผลการเปรียบเทียบความคิดเห็นในการบริหารงานบุคคลในมหาวิทยาลัยในกำกับของรัฐ ตามความคิดเห็น ของข้าราชการของมหาวิทยาลัยบูรพา จำแนกตามประสบการณ์ในการทำงาน ประสบการณ์ในการทำงานตั้งแต่ 1 ปี ถึง 5 ปี ประสบการณ์ในการทำงานมากกว่า 5 ปี ขึ้นไปถึง 10 ปี และประสบการณ์ในการทำงานมากกว่า 10 ปีขึ้นไป ทั้งโดยรวมและรายด้านแตกต่างกันอย่างไม่มีนัยสำคัญ

 4.ด้านการบริหารงานทั่วไป พบว่าโดยรวมอยู่ในระดับปานกลาง ทั้งนี้อาจเป็นเพราะว่า โรงเรียนได้จัดการเรียนการสอนอย่างเข้มข้น มีเวลามาดูแลงานด้านสภาพทั่วไปของโรงเรียนน้อย โดยมีการดูแลอาคาร สถานที่ สิ่งแวดล้อมต่างๆอย่างเพียงพอ รวมไปถึงมีการจัดห้องใช้ในการศึกษา มีระบบสารสนเทศ มีการประกาศข่าวสาส์นอย่างเหมาะสม ซึ่งสอดคล้องกับจิตติมา ธมชยากร (2553) ได้ศึกษาเรื่อง “ การบริหารงานทั่วไปของโรงเรียนสังกัดเทศบาลเมืองตะกั่วป่า จังหวัดพังงา ” ผลการวิจัยพบว่าโดยรวมอยู่ในระดับการปฏิบัติมาก เมื่อพิจารณารายด้าน พบว่า อยู่ในระดับการปฏิบัติมากทุกด้าน โดยเรียงลำดับจากมากไปน้อย ได้แก่ งานธุรการและงานสารบรรณงานกิจการนักเรียน งานทะเบียนและรายงาน งานคณะกรรมการสถานศึกษา งานอาคารสถานที่งานสารสนเทศและการวางแผนงานความสัมพันธ์ระหว่างโรงเรียนกับชุมชนงานประชาสัมพันธ์ และงานเทคโนโลยีการศึกษาเป็นลำดับสุดท้าย 2. แนวทางการพัฒนาในการบริหารงานทั่วไปของโรงเรียนสังกัดเทศบาลเมืองตะกั่วป่า จังหวัดพังงา  2.1 แนวทางในการพัฒนางานธุรการและงานสารบรรณ ควรจัดระบบงานและข้อมูลที่ทันสมัยทั้งเรื่องการจัดเก็บ การค้นหา รวมถึงการใช้เทคโนโลยีที่ทันสมัยเข้ามาเป็นเครื่องมือสำคัญ 2.2 แนวทางในการพัฒนางานอาคารสถานที่ ควรพัฒนาให้มี ความปลอดภัย มีบรรยากาศและสิ่งแวดล้อมที่ส่งเสริมต่อการเรียนรู้ และต้องมีการบำรุงรักษาซ่อมแซมอยู่สม่ำเสมอ 2.3 แนวทางในการพัฒนางานทะเบียนและรายงาน รายละเอียดของข้อมูลที่ถูกต้อง ทันสมัย และง่ายต่อการค้นหา 2.4 แนวทางในการพัฒนางานกิจการนักเรียน โครงการของกิจกรรม ต้องชัดเจนและมีความต่อเนื่อง มีการส่งเสริมกิจกรรมตามความสามารถและความถนัดของแต่ละบุคคล 2.5 แนวทางในการพัฒนางานความสัมพันธ์ระหว่างโรงเรียนกับชุมชน กิจกรรมที่สัมพันธ์กับชุมชน เช่น การนำครูและนักเรียนไปร่วมกิจกรรมของชุมชน การเชิญผู้รู้ในชุมชนมาให้ความรู้กับนักเรียน รวมถึงการพัฒนาชุมชนหรือการพัฒนาโรงเรียน  2.6 แนวทางในการพัฒนางานประชาสัมพันธ์ พัฒนาในด้านสื่อประชาสัมพันธ์ เพื่อแจ้งข่าวให้ชุมชนได้รับรู้ 2.7 แนวทางในการพัฒนางานคณะกรรมการสถานศึกษา มีการประชุมปรึกษาหารืออย่างสม่ำเสมอ เพื่อนำความคิดเห็นของคณะกรรมการสถานศึกษามาร่วมเป็น ส่วนหนึ่งของการบริหารโรงเรียน  2.8 แนวทางในการพัฒนางานเทคโนโลยีการศึกษา โรงเรียนต้องมีห้องปฏิบัติการทางเทคโนโลยีที่ทันสมัย มีเครื่องมือเพียงพอ2.9 แนวทางในการพัฒนางานสารสนเทศและการวางแผน มีข้อมูลที่ทันสมัย เป็นปัจจุบัน สามารถพร้อมใช้งานได้ตลอดเวลา

**ข้อเสนอแนะ**

 **ข้อเสนอแนะเพื่อการปฏิบัติ**

 1. ด้านการบริหารงานวิชาการ โรงเรียนควรมีการจัดพิมพ์เผยแผ่ผลงานทางวิชาการให้มากกว่านี้

 2. ด้านการบริหารงานงบประมาณ โรงเรียนควรให้ครู บุคลากร นักเรียน มีส่วนร่วมในการจัดทำแผนการใช้งบประมาณ เพื่อความเข้าใจตรงกันในการบริหารงานต่างๆ

 3. ด้านการบริหารงานบุคคล โรงเรียนควรมีการจัดสวัสดิการสำหรับครูผู้สอน นักเรียน และบุคลากรอย่างเหมาะสม เพื่อเป็นแรงจูงใจในการทำหน้าที่ให้ดี

 4. ด้านการบริหารงานทั่วไป โรงเรียนควรจัดสถานที่เรียนให้เพียงพอ และมีบรรยากาศที่เอื้อต่อการจัดการเรียนการสอน เพื่อความเป็นแรงดึงดูดให้ผู้เรียน ผู้สอนตั้งใจอยากทำหน้าที่ให้ดี

 **ข้อเสนอแนะในการวิจัยครั้งต่อไป**

 1. การวิจัยในครั้งต่อไป ควรทำการวิจัยในเรื่องรูปแบบการจัดการศึกษาพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ เพื่อนำผลการวิจัยที่ได้มาพัฒนาการเรียนการสอนของพระภิกษุ-สามเณร

 2. การวิจัยในครั้งต่อไป ควรทำการวิจัยแบบเชิงคุณภาพในเรื่องของการบริหารจัดการโรงเรียนพระปริยัติธรรมของวัดโมลีโลกยาราม สังกัดสำนักงานพระพุทธศาสนาแห่งชาติ เพื่อสอบถามความพึงพอใจ ความต้องการของบุคลากร

**บรรณานุกรม**

กระทรวงศึกษาธิการ.(2542).**หลักเกณฑ์และวิธีการการกระจายอำนาจการบริหารและการจัดการศึกษา.**กรุงเทพฯ:คุรุสภา

กระทรวงศึกษาธิการ.(2546).**พระราชบัญญัติการศึกษาแห่งชาติ พุทธศักราช 2542 แก้ไขเพิ่มเติม (ฉบับที่ 2) พุทธศักราช 2545**.กรุงเทพฯ:คุรุสภา

กมล ภู่ประเสริฐ.(2547).**การบริหารงานวิชาการในสถานศึกษา**.กรุงเทพฯ:เมธีทิปส์

จักรกฤษ วิชา. (2548). **เอกสารประกอบการสอน รายวิชา การบริหารวิชาการ.** คณะครุศาสตร์ มหาวิทยาลัย ราชภัฏเชียงใหม่.

จิตติมา ธมชยากร.(2553).**การบริหารงานทั่วไปของโรงเรียนสังกัดเทศบาลเมืองตะกั่วป่าจังหวัดพังงา.**วิทยานิพนธ์ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฎสวนดุสิต

เดช ดอนจันทรโคตร.(2550).**การบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษาเลย เขต 2.**การศึกษาค้นคว้าอิสระ กศ.ม., มหาวิทยาลัยขอนแก่น,ขอนแก่น.

ณัฐพนธ์ เขจรนันท์ และฉัตยาพร เสมอใจ.(2547).**การจัดการ.**กรุงเทพฯ:ซีเอ็ดยูเคชั่น.

ณัฏฐนันท์ มันตะพงศ์.(2554).**ประสิทธิภาพการบริหารงานของโรงเรียนชลประทานสงเคราะห์ จังหวัดนนทบุรี.**วิทยานิพนธ์พุทธศาสตรมหาบัณฑิต สาขาวิชารัฐประศาสนศาสตร์ มหาวิทยาลัยมหาจุฬาลงกรณราชวิทยาลัย

บุญยรัตน์ โตทอง. (2542)**. หลักการจัดการ** . กรุงเทพฯ : ศูนย์ส่งเสริมวิชาการ.

บุญทัน สุระมูล.(2550).**การบริหารงบประมาณในสถานศึกษาขั้นพื้นฐาน สังกัดสำนักงานเขตพื้นที่การศึกษาอุบลราชธานี เขต 2.**วิทยานิพนธ์ คศ.ม.,มหาวิทยาลัยราชภัฏอุบลราชธานี,อุบลราชธานี.

ปัญญา แก้วกียูร และสุภัทร พันธ์พัฒนกุล.(2545).**การบริหารการจัดการศึกษาในรูปแบบการใช้โรงเรียหรือเขตพื้นที่การศึกษาเป็นฐาน.**กรุงเทพฯ:ภาพพิมพ์

ปรียาพร วงศ์อนุตรโรจน์.(2546).**การบริหารงานวิชาการ.กรุงเทพฯ**:ศูนย์สื่อกรุงเทพ

พระราชบัญญัติกำหนดวิทยฐานะผู้สำเร็จวิชาการพระพุทธศาสนา.(2540).**ราชกิจจานุเบกขา.**กรุงเทพฯ:กรมการศาสนา

พิสมัย ถีถะแก้ว. (2541). **หลักสูตรประถมศึกษา** กรุงเทพฯ : สถาบันราชภัฏสวนดุสิต.

พระราชวชิรดิลก. (2543). **กระบวนการบริหารงานบุคคลของโรงเรียนพระปริยัติธรรม แผนกธรรม**

 **เขตการปกครองคณะสงฆ์ ภาค 4.** วิทยานิพนธ์ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยสุโขทัยธรรมาธิราช

พระมหาบัณฑิต ปณฺฑิตเมธี (ชรินทร์).(2552).**การบริหารสำนักเรียนพระปริยัติธรรม แผนกบาลี กรุงเทพมหานคร.** วิทยานิพนธ์พุทธศาสตรมหาบัณฑิตสาขาวิชาการบริหารการศึกษา มหาวิทยาลัยมหาจุฬาลงกรณราชวิทยาลัย

พระครูวุฒิธรรมานันท์. (2554). **ศึกษาการบริหารโรงเรียนพระปริยัติธรรม เขตบางกอกน้อย กรุงเทพมหานคร.**วิทยานิพนธ์พุทธศาสตรมหาบัณฑิต สาขาวิชาการบริหารการศึกษา มหาวิทยาลัยมหาจุฬาลงกรณราชวิทยาลัย

พระมหาบุญเสริม ธมฺมทินฺโน (ทองศรี).(2554).**ปัจจัยและประสิทธิผลการบริหารงานวิชาการ โรงเรียนป้อมนาคราชสวาทยานนท์ สังกัดสานักงานเขตพื้นที่การศึกษาสมุทรปราการ เขต 1.**วิทยานิพนธ์พุทธศาสตรมหาบัณฑิต สาขาวิชาการบริหารการศึกษา มหาวิทยาลัยมหาจุฬาลงกรณราชวิทยาลัย

พระธรรมโกศาจารย์ (ประยูร ธมฺมจิตฺโต) . พุทธวิธีบริหาร . กรุงเทพมหานคร : โรงพิมพ์มหาจุฬาลงกรณราชวิทยาลัย,2549.

เมธี ปิลันธนานนท์.(2525).**การบริหารการศึกษา.**กรุงเทพฯ:สำนักพิมพ์พิทักษ์อักษร

วัฒนาพร ระงับทุกข์. (2545).**การจัดทำหลักสูตรสถานศึกษาตามหลักสูตรการศึกษาขั้นพื้นฐานพุทธศักราช 2544**. กรุงเทพฯ: พริกหวานกราฟฟิค

วีระ ปิ่นเจริญ.(2550).**การบริหารสถานศึกษาขั้นพิ้นฐานตามโครงการหนึ่งอำเภอหนึ่งโรงเรียนในฝัน สังกัดสำนักงานเขตพื้นที่การศึกษาสุพรรณบุรี**.วิทยานิพนธ์ คศ.ม.,มหาวิทยาลัยราชภัฏสวนสุนันทา,กรุงเทพฯ.

รุจิร์ ภู่สาระ และจันทรานี สงวนนาม. (2545).**การบริหารหลักสูตรในสถานศึกษา.**กรุงเทพฯ:บุ๊คพอยท์

รุ่ง แก้วแดง.(2546).**โรงเรียนนิติบุคคล หนังสือสำหรับผู้ที่เกี่ยวข้องทุกคนต้องอ่าน.**(พิมพ์ครั้งที่ 3).กรุงเทพฯ:วัฒนาพานิช.

สุภาวดี วาทีธรรมคุณ.(2546).**การบริหารงานบุคคลในมหาวิทยาลัยในกำกับของรัฐตามความคิดเห็นของข้าราชการของมหาวิทยาลัยบูรพา**.วิทยานิพนธ์มหาบัณฑิต สาขาวิชาการบริหารการศึกษา มหาวิทยาลัยบูรพา

สุริยา สุระเสียง.(2547).**สภาพและปัญหาการจัดการศึกษาระดับปฐมวัยขององค์การบริหารส่วนตำบล ใน จังหวัดฉะเชิงเทรา**.ลพบุรี:มหาวิทยาลัยราชภัฏเทพสตรี.

สมาน อัศวภูมิ.(2551).**การบริหารการศึกษาสมัยใหม่: แนวคิดทฤษฎี และการปฏิบัติ.** อุบลราชธานี.:อุบลกิจออฟเซทการพิมพ์

สมถวิล ศรีจันทรวิโรจน์.(2552).**สภาพและปัญหาการบริหารสถานศึกษาสำนักงานส่งเสริมการศึกษานอกระบบและการศึกษาตามอัธยาศัยจังหวัดสมุทรปราการ.**การศึกษาค้นคว้าด้วยตนเอง กศ.ม.,มหาวิทยาลัยนเรศวร,พิษณุโลก.

สร้อยวสันต์ ศรีคำแหง.(2554).**การบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษาสุพรรณบุรี เขต 1.**วิทยานิพนธ์ครุศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฏสวนดุสิต

สำนักเรียนวัดโมลีโลกยาราม.(2556).**วันฉลองเปรียญธรรมประจำปี.**นนทบุรี:.โรงพิมพ์นิติธรรมการพิมพ์

Schermerhorn,John R.Jr.(1989).Management for Productivitv.New York:

 John Wiley and Sons. Lnc.